

Regnskap 2019 for berlevåg havn kf





13. februar 2020

Berlevåg HAVN KF

913570890

**REGNSKAP 2019 FOR BERLEVÅG HAVN KF INKL. NOTER**

I følge forskrift om kommunale foretak skal foretaket avlegge et eget årsregnskap og årsberetning. Regnskapet skal baseres på de regnskapsprinsipper som følger av kommuneloven og forskrift for kommunale og fylkeskommunale foretak. Det er styret i foretaket som avlegger regnskapet som skal fastsettes av kommunestyret. Kommunestyrets vedtak må angi anvendelse av årsoverskudd eller dekning av underskudd.

**Økonomisk oversikt drift KF:**



Årsregnskapet for 2019 viser et merforbruk på kr 583 096,18.

**Økonomisk oversikt investering KF:**



**Kjøp av aksjer og andeler:**

Kommunestyret vedtok i møte 19.12.19, sak 25/19, at Berlevåg Havn KF skulle stifte selskapet Berlevåg Bunkers AS. Det ble innbetalt en aksjekapital på kr 30 000 i henhold til vedtaket. Havnestyret behandlet saken i møte 16.12.19 sak 4/19.

I tillegg er det betalt kr 2 528,00 i egenkapitalinnskudd til KLP.

**Avdrag på lån:**

Det er betalt ekstraordinært avdrag for å innfri lånet foretaket hadde hos Volkswagen Finans, jfr. KST vedtak sak 26/19, og vedtak i Havnestyret sak 1/19.

**Investeringsutgiftene er fordelt på følgende prosjekter:**



**Økonomisk oversikt balanse KF:**



**NOTER TIL REGNSKAP 2019 FOR BERLEVÅG HAVN KF**

Berlevåg Havn KF ble opprettet 7.5.2014 som et kommunalt foretak under Berlevåg kommune. Regnskapet er satt opp i tråd med forskrift om særbudsjett, særregnskap og årsberetning for kommunal og fylkeskommunale foretak fastsatt av krd. 24.8.2006 med hjemmel i kommuneloven av 25.9.1992 nr. 107 § 46 nr. 8, § 48 nr. 6 og § 75.

Følgende grunnleggende regnskapsprinsipper er anvendt, jfr. forskriften § 7:

* All tilgang og bruk av midler i løpet av året som vedrører foretakets virksomhet fremgår av driftsregnskapet eller investeringsregnskapet.
* Alle utgifter, utbetalinger, inntekter og innbetalinger er regnskapsført brutto. Dette gjelder også for de interne finansieringstransaksjonene.
* Alle kjente utgifter, utbetalinger, inntekter og innbetalinger i året er tatt med i årsregnskapet for vedkommende år, enten de er betalt eller ikke når årsregnskapet er avsluttet.
* For lån er kun den delen av lånet som faktisk er brukt i løpet av året ført i investeringsregnskapet.
* I den grad enkelte utgifter, utbetalinger eller innbetalinger ikke kan fastsettes eksakt ved tidspunkt for regnskapsavleggelse, er beste estimat brukt.
* Årsregnskapet er ført i overensstemmelse med god kommunal regnskapsskikk (GKRS), både når det gjelder selve regnskapsføringen og når det gjelder den økonomiske informasjonen årsregnskapet gir.

Eventuelle hendelser etter regnskapsårets utgang blir tatt hensyn til.

**Note 1 Fordeling av foretakets inntekter og utgifter:**

**Spesifikasjon av inntekter:**

Posten andre salgs- og leieinntekter består av følgende inntektsposter:



**Varebeholdning bunkers/smørolje 31.12.2019 som er fakturert til Berlevåg Bunkers AS:**



Inntekten tilknyttet salg av denne oljen er inntektsført i regnskapet for 2019 på art 165000 – annen avgiftspliktig salg av varer og tjenester.

**Sum overføring med krav til motytelse og sum overføring uten krav til motytelser:**



Sammenlignet med 2018 har Berlevåg Havn KF hatt en økning i salgs- og leieinntektene på

kr 2 293 960, av disse er kr 212 855 overføring fra Berlevåg kommune som er brukt til å dekke inn underskuddet fra 2017.

**Spesifikasjon av utgifter:**









Tap på fordringer:

Hurtigruten ASA gikk i 2019 med på å betale tilbakeholdt anløpsavgift til havnen mot at foretaket frafalt alle renter og omkostninger knyttet til saken. Denne inntekten ble derfor tapsført i 2019.

**Note 2 Ansatte, godtgjørelser m.v.**



I tillegg til de fast ansatte er det utbetalt timelønn til en ansatt i havna i perioden januar til mai i 2019, og det er utgiftsført timelønn på to ansatte det første halvåret i 2019 på velferden.

Det har også vært utbetalt lønn til renholder de tre siste månedene i 2019.

Det ble i 2019 utbetalt lønn til daglig leder på kr 748 108. Arbeidsgivers andel til pensjonspremie for samme periode utgjør kr 67 858.

Kommunestyret vedtok 15.12.16 (sak 58/16) følgende møtegodtgjørelse for Berlevåg Havn KF:

* Leder honorar kr 10 000 + kr 2 000 i møtegodtgjørelse per møte.
* Medlem honorar kr 5 000 + kr 1 000 i møtegodtgjørelse per møte.
* Varamedlem kr 1 000 i møtegodtgjørelse per møte.

På bakgrunn av dette ble det utbetalt kr 56 000 i møtegodtgjørelse i 2019. Sammenlignet med 2018 er det en økning på kr 7 000.

**Revisor:**

Berlevåg Havn KF kjøper revisjonstjenester fra KomRev Nord IKS. I regnskapet for 2019 er det utgiftsført kr 45 580 i revisjonshonorar.

**Note 3 Spesifikasjon av pensjon (FKR § 5 nr. 2):**

**Pensjon KLP**

Pensjonsreformen har tidligere ikke vært innarbeidet i regnskapsberegningen, men KMD vedtok at fom 2015 skal følgende tas med i beregningen.

* Nye dødelighetsforutsetninger (K2013FT)
* Pensjonsregulering i samsvar med endr. vedtatt fra 2011
* Levealdersjustering for alle årskull som ble vedtatt fom 2011
* Nye uførepensjonsregler gjeldende fra 2015.
* Individuelle garantier for gitte årskull
* Ulik regulering av AFP-pensjon og grunnlag for framtidig alderspensjon for gitte årskull.

Berlevåg Havn KF følger samme pensjonsordninger som Berlevåg kommune. Dvs. at havna har kollektiv pensjonsordning i Kommunal Landspensjonskasse (KLP) som sikrer ytelsesbasert pensjon for de ansatte. Pensjonsordningen omfatter alders-, uføre-, ektefelle-, barnepensjon samt AFP/tidligpensjon. Omfatter pensjoner for sykepleiere, fellesordningen og folkevalgte. Pensjonene samordnes med utbetalinger fra folketrygden.

For AFP 62 – 64 har arbeidsgiver valgt 100 % utjevning. Dvs. at kommunen betaler en forhåndspremie til KLP, uavhengig av hvor mange som velger AFP 62 – 64.

For AFP 65 - 66 har arbeidsgiver valgt 100 % utjevning. Dvs. at kommunen betaler en forhåndspremie til KLP, uavhengig av hvor mange som velger AFP 65 – 66.

|  |  |  |
| --- | --- | --- |
| **Økonomiske forutsetninger** | **2019** | **2018** |
| Årlig avkastning (i prosent) | 4,50 | 4,50 |
| Diskonteringsrente (risikofri rente i %) | 4,00 | 4,00 |
| Årlig lønnsvekst (i %) | 2,97 | 2,97 |
| Årlig vekst folketrygdens G (i %) | 2,97 | 2,97 |
| Årlig vekst i pensjonsreguleringen (i %) | 2,20 | 2,20 |
| Amortiseringstid | 7,00 | 7,00 |
| Forholdstall fra KRD | 1,00 | 1,00 |

KLP benytter tabell K2013FT for beregning av dødelighet og KLP Uføretariff

**Pensjonskostnad (F § 13-1, C)**

|  |  |  |
| --- | --- | --- |
| **Pensjonskostnad** | **2019** | **2018** |
| Nåverdi av årets pensjonsopptjening | 470 017 | 328 369 |
| + Rentekostnad av påløpt forpliktelse | 59 763 | 42 418 |
| **Brutto pensjonskostnad** | **529 780** | **370 787** |
| Forventet avkastning på pensjonsmidlene | -47 139 | -34 737 |
| **Netto pensjonskostnad (ekskl adm)** | **482 641** | **336 050** |
| + Sum amortisert premieavvik | -14 221 | -10 143 |
| + Administrasjonskostnad | 17 557 | 14 520 |
| **=Samlet pensjonskostnad (inkl. adm)** | **485 977** | **340 427** |

Årets pensjonskostnad er nåverdien av årets pensjonsopptjening tillagt rentekostnader av påløpte pensjonsforpliktelser, fratrukket forventet avkastning på pensjonsmidlene.

Dersom forfalt pensjonspremie (ekskl. administrasjonskostnader) overstiger netto pensjonskostnad, skal premieavviket inntektsføres og balanseføres mot kortsiktig fordring. Motsatt, dersom forfalt pensjonspremie (ekskl. administrasjonskostnader) er lavere, skal premieavviket utgiftsføres og balanseføres mot kortsiktig gjeld. Virkningen i regnskapet blir dermed at det utgiftsføres et annet beløp enn faktisk innbetaling, nemlig pensjonskostnaden.

**Premieavvik (F § 13-1, E)**

|  |  |  |
| --- | --- | --- |
| **Premieavvik** | **2019** | **2018** |
| Inntbetalt premie/tilskudd (ex adm.) | 391 645 | 307 502 |
| - Netto pensjonskostand (ex adm.) | -482 641 | -336 050 |
| **= Årets premieavvik** | **-90 996** | **-28 548** |

Hvis pensjonspremien overstiger netto pensjonskostnad, skal premieavviket inntektsføres og balanseføres mot kortsiktig fordring. Virkningen i regnskapet blir dermed at det utgiftsføres et lavere beløp enn den faktiske premien, nemlig pensjonskostnaden. Dersom pensjonspremien er lavere enn netto pensjonskostnad, skal premieavviket utgiftsføres og balanseføres mot kortsiktig gjeld. Virkningen i regnskapet blir dermed at det utgiftsføres et høyere beløp enn den faktiske premien.

Premieavvik ble tidligere amortisert over 15 år i drift, fra året etter premieavviket oppsto. Fom 2011 ble reglene endret til amortisering over 10 år. Fra 2014 skal premieavviket amortiseres over 7 år.

**Akkumulert premieavvik**

|  |  |  |  |
| --- | --- | --- | --- |
| **Akkumulert premieavvik** | **2019** | **2018** |  |
| Sum gjenstående premieavvik tidligere år (IB) | -85 310 | -66 905 |  |
| + Årets premieavvik | -90 996 | -28 548 |  |
| - Sum amortisert premieavvik dette året | 14 221 | 10 142 |  |
| **= Akkumulert premieavvik 31.12** | **-162 086** | **-85 310** |  |

Akkumulert premieavvik er lik det som står igjen i balansen av tidligere års premieavvik, tillagt årets premieavvik, samt fratrukket amortisering fra tidligere år.

**Balanseført pensjonsforpliktelse**

|  |  |  |
| --- | --- | --- |
| **Pensjonsmidler og pensjonsforpliktelse** | **2019** | **2018** |
| Netto pensjonsforpliktelser 01.01 | 142 443 | 137 747 |
| + Årets premieavvik | 90 996 | 28 548 |
| Estimatavvik (ført direkte mot egenkapital) | 29 900 | -23 852 |
| Virkning av planendringer (ført dir. mot egenkap) |  |  |
| **=Netto pensjonsforpliktelser pr 31.12** | **263 339** | **142 443** |
| **Herav** |  |  |
| Brutto pensjonsforpliktelse | 1 553 839 | 1 102 859 |
| Pensjonsmidler | 1 290 500 | 960 416 |
|  | **263 339** | **142 443** |

Differansen mellom pensjonsforpliktelse og pensjonsmidler, bokføres mot kapitalkonto for KLP.

**Estimerte størrelser, faktiske størrelser og estimatavvik**

Det skal foretas ny beregning av de pensjonsforpliktelser som ble balanseført i foregående års regnskap. Ved ny beregning skal oppdaterte grunnlagsdata og årets forutsetninger legges til grunn. Avviket mellom avlagte tall for pensjonsforpliktelser i foregående år og ny beregning kalles **årets estimatavvik for pensjonsforpliktelser**. Avviket mellom avlagte tall for pensjonsmidlene i foregående år og faktiske pensjonsmidler kalles **årets estimatavvik for pensjonsmidlene**.

Inngående netto pensjonsforpliktelse tillagt premieavvik og bruttoendringen i estimatavvik utgjør netto pensjonsforpliktelse pr 31.12.

|  |  |  |
| --- | --- | --- |
| **Spesifikasjon av bto pensjonsforpliktelse UB Estimat** | **2018** | **2018** |
| Bto pensjonsforpl IB 0101 - estimat i fjor samt fisjon/fusjo | 1 102 859 | 824 152 |
| +/- Estimatavvik forpliktelse IB 01.01 | -78 800 | -92 080 |
| **+/- Overføre/mottatte avvik** |  | **0** |
| **= Faktisk forpliktelse** | **1 024 059** | **732 072** |
| + Årets opptjening | 470 017 | 328 369 |
| + Rentekostnad | 59 763 | 42 418 |
| - Utbetalinger |  | 0 |
| **=Samlet pensjonskostnad (inkl. adm)** | **1 553 839** | **1 102 859** |

|  |  |  |
| --- | --- | --- |
| **Spesifikasjon av brutto** | **2019** | **2018** |
| **PENSJONSMIDLER, UB-Estimat** |  |  |
| Brutto pensjonsmidler. IB 1.1 - Estimat i fjor | 960 416 | 686 405 |
| + Estimatavvik - Midler | -108 700 | -68 228 |
| \*+/- overførte/ mottatte avvik |  |  |
| **Sum** | **851 716** | **618 177** |
| + Innbetalt premie/tilskudd | 409 202 | 322 022 |
| - Administrasjonskostnad | -17 557 | -14 520 |
| - Utbetalinger |  |  |
| + Forventet avkastning | 47 139 | 34 737 |
| **= Brutto pensjonsmidler. UB 31.18 - Estimat** | **1 290 500** | **960 416** |
|  |  |  |

|  |  |  |  |
| --- | --- | --- | --- |
| **Årets estimatavvik** | **Faktisk 01.01** | **Estimat 31.12** | **Estimatavvik** |
| Brutto pensjonsforpliktelse | 1 102 859 | 1 553 839 | 450 980 |
| Pensjonsmidler | 961 416 | 1 290 500 | 329 084 |

**Andre nøkkeltall for Berlevåg Havn KF**

**Andel som tar ut AFP (uttak fra 62 år) - antagelse**

Fellesordningen (aldersgrense 65 år) 36 %

Fellesordningen (aldersgrense 70 år) 42,5 %

|  |  |  |  |  |  |  |
| --- | --- | --- | --- | --- | --- | --- |
| **Frivillig avgang i fellesordningen** | | |  |  |  |  |
| **Alder (i år)** | < 24 | 24 - 29 | 30 - 39 | 40 - 49 | 50 - 55 | > 55 |
| **Avgang (i %)** | 25,00 | 15,00 | 7,50 | 5,00 | 3,00 | 0 |

|  |  |  |
| --- | --- | --- |
| **Medlemsstatus** | **2019** | **2018** |
| Antall aktive | 9 | 5 |
| Antall oppsatte | 2 | 2 |
| Antall pensjoner | 0 | 0 |
| Gj.snitts pensjonsgrunnlag aktive | 339 424 | 435 566 |
| Gj.snitts alder, aktive | 47 | 53 |
| Gj.snitts tjenestetid, aktive | 2,41 | 3,05 |

Oppsatte er personer som det fortsatt betales for via Reguleringspremie. Har tidligere arbeidet i Berlevåg Havn KF, men har nå andre arbeidsgivere. Berlevåg Havn KF har fremtidige pensjonsforpliktelser for disse. Antall pensjoner er antall pensjoner som kommunen betaler for via reguleringspremien, til personer som i dag er pensjonister (eller etterlatte). Det er lite endring i antall oppsatte, gjennomsnittlig pensjonsgrunnlag, gjennomsnitts alder og tjenestetid. Endringen tilsvarer endringene som er normalt etter ytterligere et år med samme ansatte i KLPs pensjonsordning.

**Note 4 Arbeidskapitalen:**



**Note 5 Fordringer og gjeld til kommunen**



Ordinært momsoppgjør for Berlevåg Havn KF leveres sammen med Berlevåg kommunes oppgjør. For 6. termin var Berlevåg Havn KF skyldig kr 313 907 i avgift til skatteetaten. Oppgjøret betales til kommunen som deretter leveres felles oppgjør til skatteetaten i februar 2020. Per 31.12.19 står beløpet på oppgjørskonto i Berlevåg Havn KF (konto 2326111) og som kortsiktig fordring fra Havnekassen i kommunens regnskap (konto 2134010).

Kommunestyret vedtok i desember, sak 27/19, etter forespørsel fra havnestyret å dekke inne underskuddet som foretaket har fra 2017, jfr. kommunelovens § 14-12. Pengene ble overført først i januar 2020, så dekningen står som kortsiktig gjeld i kommunens regnskap (konto 2320953), og som kortsiktig fordring i regnskapet til foretaket (konto 2134000).

Kommunen har ikke gitt lån til Berlevåg Havn KF i 2019.

Det finnes ikke mellomværende med KF og § 27 samarbeid.

**Note 6 Investeringsoversikt**



**Note 7 Anleggsmidler:**



**Note 8 Avsetning og bruk av fond:**



**Note 9 Langsiktig gjeld og avdrag:**





Det er brukt anordningsprinsippet ved beregning av rentekostnader.

Det vil si at påløpte ikke betalte renter utgiftsføres. Dette gjøres for å oppnå et mer korrekt perioderesultat.

**Minste tillatte avdrag**

Gjenstående løpetid for foretakets samlede gjeldsbyrde kan ikke overstige den veide levetiden for foretakets anleggsmidler ved siste årsskifte (KL § 50 nr. 7).



I følge beregningen har foretaket betalt nok avdrag i løpet av året.

I tillegg til avdrag i driftsregnskapet har foretaket innfridd lånet på kr 29 197,42 de hadde hos Volkswagen Finans. Avdraget er utgiftsført i investeringsregnskapet.

**Note 10 Kapitalkonto:**



**Note 11 Betingete forhold og hendelser etter balansedagen**

Berlevåg Havn KF har ingen betingete forhold og hendelser etter balansedagen.

**Note 12 Kundefordringer og forventet tapsavsetning**

Det er ikke utgiftsført estimert tap på krav i regnskapet for 2019.

**Note 13 Berlevåg Havn KF – Garantiansvar**

Det finnes ikke garantiansvar i foretaket.

**Note 14 Aksjer og andeler i varig eie**



Havnestyret fremmet i desember sak til kommunestyret, sak 25/19, om å etablere selskapet Berlevåg Bunkers AS. Selskapet eies 100 % av Berlevåg Havn KF.

Foretaket har i 2019 betalt kr 2 528 i egenkapitaltilskudd til KLP.

**Note 15 Salg av finansielle anleggsmidler**

Ved salg av aksjer klassifisert som anleggsmidler er en andel av salgsinntekten regnet som avkastning på innskudd kapital og inntektsført som løpende inntekt i driftsregnskapet. Avkastningen beregnet som det kommunen iht. aksjeloven § 8-1 kunne fått i utbytte i salgsåret basert på selskapets avlagte regnskap for foregående år.

Foretaket har ikke solgt aksjer klassifisert som anleggsmidler i 2019.

**Note 16 Interkommunalt samarbeid**

Regnskapet for interkommunalt samarbeid etter kommuneloven § 27 skal inngå i årsregnskapet til den kommunen hvor samarbeidet har sitt hovedkontor.

Årsregnskapet for foretaket omfatter ikke regnskap for interkommunalt samarbeid etter kommuneloven § 27.

**Note 17 Vesentlige transaksjoner**

Foretaket har ingen vesentlige transaksjoner som er viktige for å vurdere og analyser drifts- eller investeringsregnskapet for 2019.

**Note 18 Markedsbaserte finansielle omløpsmidler**

Foretaket hadde ved utgangen av 2019 ingen markedsbaserte finansielle omløpsmidler.

**Note 19 Obligasjoner som holdes til forfall**

Foretaket hadde ved utgangen av 2019 ingen obligasjoner.

**Note 20 Endringer i regnskapsprinsipp**

Som en følge av endringer i forskrift om årsregnskap og årsberetning, er virkning av endring i regnskapsprinsipp i 2007 og tidligere, som er regnskapsført mot likviditetsreserven, ført over til egne egenkapitalkontoer for endring av regnskapsprinsipp.

Konto for endring av regnskapsprinsipp består per 31.12.2019 av følgende poster:



**Note 21 Regnskapsmessig merforbruk/mindreforbruk, udekket/udisponert i investeringsregnskapet**

Posten regnskapsmessig merforbruk/mindreforbruk under egenkapitalen i balansen er satt sammen som følger:



Kommunestyret vedtok i desember, sak 27/19, etter forespørsel fra havnestyret å dekke inn underskuddet på kr 212 855,35 som foretaket har fra 2017, jfr. kommunelovens § 14-12, jf. også budsjett- og regnskapsforskriften § 4-2 om fremføring av merforbruk. Merforbruk i et kommunalt foretak skal dekkes inn over foretakets regnskap året etter at det oppsto. Dekker ikke foretaket merforbruket selv, skal det føre opp til dekning ved en bevilgning på kommunens budsjett det påfølgende år og eventuelt hvert år inntil merforbruket er dekket inn, jf. kommuneloven § 14-2 andre ledd.



Foretakets investeringsregnskapet er gjort opp i balanse

**Note 22 Netto driftsresultat**

